Ի՞նչ կարգի թերություններ եմ տեսնում ես այս քարոզարշավի ժամանակ: Առաջինը, երեւի, քանակն է: 25 միավոր-մասնակիցներ ընտրություններին` մի կողմից լավ է, որ հնարավորություն կա եւ նա, ով ունի ցանկությունը ու ինչ-որ բան ժողովրդին ասելու կարող է ասել, եւ, երեւի թե, ընտրությունները լավագույն ժամանակաշրջանն են այդ ասելիքները ժողովրդին հասցնելու համար: Վատ է այն հանգամանքը, որ շատ — շատ կուսակցությունների նույնիսկ չեն ճանաչում ու որոշակի շփոթություն, իհարկե, այս ամենը կարող է ստեղծել: Մի քիչ դժվար է ծրագրերի միջեւ իրական տարբերություն տեսնել, ընդհանրապես հասկանալ, թե ով ինչ է ուզում, ով ինչ հնարավորությունների տեր է: Կադրային հնարավորությունների, ծրագրերն հետագայում իրականացնելու հնարավորության մասին, իհարկե, խոսվում է: